SET บ่ายผันผวน รอตลาดสร้างฐานใหม่
SET บ่ายคาดว่าดัชนีจะยังผันผวนคล้ายกับช่วงเช้า แนะนำทยอยขายจนกว่าดัชนีจะยืนเหนือ 1,500 จุด
14 พ.ค. 2558

น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยถึงตลาดหุ้นไทยช่วงเช้าที่ผ่านมาเคลื่อนไหวทั้งในแดนบวกและลบ โดยดัชนีขึ้นไปทดสอบระดับ 1,500 จุด และย่อตัวลงมา เนื่องจากตลาดไม่มีปัจจัยใหม่ในเชิงบวกที่เด่นชัดเพียงพอที่จะผลักดันให้เห็นการฟื้นตัวที่ชัดเจนในระยะนี้ ขณะที่ตลาดต่างประเทศยังไม่มีปัจจัยโดดเด่นเข้ามา ส่งผลให้เคลื่อนไหวทั้งในแดนบวกและลบสลับกัน
แนวโน้มการลงทุนบ่ายนี้ คาดว่าดัชนีจะยังผันผวนคล้ายกับช่วงเช้า ซึ่งหากจะเทรดดิ้งช่วงดีดตัว แนะนำทยอยขายจนกว่าดัชนีจะยืนเหนือ 1,500 จุดได้ โดยมองเป้ารีบาวด์ที่ 1,505 จุด หลังจากนั้นรอตลาดสร้างฐานเหนือ 1,500 จุด
 
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
TRUE มูลค่าการซื้อขาย 1,391.23 ล้านบาท ปิดที่ 11.30 บาท เพิ่มขึ้น 0.20 บาท
KTB มูลค่าการซื้อขาย 1,048.46 ล้านบาท ปิดที่ 19.40 บาท ลดลง 0.40 บาท
TASCO มูลค่าการซื้อขาย 916.94 ล้านบาท ปิดที่ 13.60 บาท เพิ่มขึ้น 0.30 บาท
CPALL มูลค่าการซื้อขาย 721.87 ล้านบาท ปิดที่ 44.75 บาท เพิ่มขึ้น 0.25 บาท
SCB มูลค่าการซื้อขาย 696.26 ล้านบาท ปิดที่ 160.50 บาท ลดลง 3.00 บาท
 
 
ที่มา: สำนักข่าวอินโฟเควสท์